На основу члана 54а.став 1. Закона о буџетском систему ("Сл.гласник РС",број 54/2009, 73/2010, 101/2010, 101/2011, 93/2012, 62/2013, 63/2013 –исп.,

108/2013,142/2014, 68/2015 – др.закон, 103/2015, 99/2016 и 113/2017), а у вези са Уредбом о садржини, начину припреме и оцене, као и праћењу спровођења и извештавању о реализацији капиталних пројеката ("Службени гласник РС", број 63/2017) и Правилником о садржини, роковима и поступку достављања инвестиционе документације за капиталне пројекте("Службени гласник РС", број 18/2018), на основу члана 36. радно место 31. Правилника о организацији и систематизацији радних места у Општинској управи, шеф Одсека за буџет, финансије, јавне набавке и комунално инспекцијске послове општине Ћићевац доноси

У П У Т С Т В О

ЗА ПРЕДЛАГАЊЕ КАПИТАЛНИХ ПРОЈЕКАТА У ЦИЉУ ПРИПРЕМЕ ПЛАНА ЈАВНИХ ИНВЕСТИЦИЈА ОПШТИНЕ ЋИЋЕВАЦ ЗА ПЕРИОД 2019-2021.ГОДИНА

I У В О Д

 Чланом 54.а став 1. Закона о буџетском систему, прописано је да су буџетски корисници у обавези да локалном органу управе надлежном за финансије, доставе **предлоге капиталних пројеката након спроведене оцене капиталних пројеката.** Истовремено, ставом 3. овог члана прописано је да ће Влада на предлог Министарства финансија, ближе уредити садржину, начин припреме и оцене, као и праћење спровођења и извештавање о реализацији капиталних пројеката. На основу наведеног законског овлашћења и обавезе, Влада Републике Србије усвојила је **Уредбу о садржини, начину припреме и оцене, као и праћењу спровођења и извештавању о реализацији капиталних пројеката** (у даљем тексту: Уредба), која је ступила на снагу 6. јула 2017.године, а примењује се од 1. јануара 2018. године.Министар финансија Републике Србије је у циљу операционализације предметне уредбе донео **Правилник о садржини, роковима и поступку достављања инвестиционе документације за капиталне пројекте** (у даљем тексту Правилник) који је ступио на снагу 10.03.2018. године.

 Такође, Програмом реформе управљања јавним финансијама 2016-2020., унапређење планирања капиталних пројеката путем успостављања јединствене платформе, односно методологије за планирање, одабир и праћење реализације капиталних пројеката, дефинисано је као једна од кључних мера овог процеса.

 Програмом економских реформи 2018-2020. године, дефинисано је унапређење управљања капиталним инвестицијама, као посебна структурна реформа. У најкраћем, суштина ове реформе јесте, да се потенцијални пројекти повежу са секторским стратегијама и предходно подвргну економско-финансијској анализи исплативости ради приоритизације.

 **План јавних финансија Општине Ћићевац** је вишегодишњи документ који садржи капиталне пројекте по секторима, рангиране према приоритетима, годинама, роковима, годишњим трошковима и предлозима за финансирање.

 Планирање јавних инвестиција укључује:

* предлагање идеја капиталних пројеката и њихову разраду, оцену и рангирање предложених капиталних пројеката од стране овлашћених предлагача,
* усклађивање планирања и одабира капиталних пројеката/инвестиција и на крају
* праћење реализације одобрених капиталних пројеката како би се благовремено уочиле и отклониле препреке и ефикасније управљало ризицима.

**II КАПИТАЛНИ ПРОЈЕКТИ:ПОЈАМ, ОБУХВАТ, ПОДЕЛА, ОЦЕНА, ПОСТУПАК И РОКОВИ ЗА ПРЕДЛАГАЊЕ РАДИ УКЉУЧИВАЊА У ПЛАН ЈАВНИХ ИНВЕСТИЦИЈА И БУЏЕТ ОПШТИНЕ ЋИЋЕВАЦ**

**ПОЈАМ И ОБУХВАТ КАПИТАЛНОГ ПРОЈЕКТА:**

У смислу Уредбе, капитални пројекти су пројекти изградње и капиталног одржавања зграда и грађевинских објеката инфраструктуре, укључујући услуге пројектног планирања које представљају саставни део пројекта, услуге стручног надзора, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса.

 Реализацијом капиталних пројеката увећава се имовина Општине Ћићевац.

 Обухват капиталног пројекта:

Капитални пројекат, садржи све неопходне активности са потребним ресурсима које се планирају и реализују током целог пројектног циклуса у складу са јасно дефинисаним циљевима и резултатима пројекта, а у циљу постизања одрживе и дугорочне употребне вредности за пројектом идентификовану групу корисника.

Капитални пројекат мора представљати функционалну целину са дугорочном (преко годину дана) употребном вредношћу по завршетку његове реализације.

Капитални пројекат може обухватити и повезати низ сродних капиталних пројеката за потребе стратешког планирања и одлучивања.

Капитални пројекат може бити **заједнички** пројекат када се спроводи од стране два или више корисника буџетских средстава, јавних предузећа, односно других корисника јавних средстава, који својим споразумом уређују међусобне односе, односно права и обавезе у вези са реализацијом капиталног пројекта.Споразум обавезно садржи назнаку корисника јавних средстава који врши права и обавезе овлашћеног предлагача и износ учешћа у суфинансирању капиталног пројекта.

**ПОДЕЛА КАПИТАЛНИХ ПРОЈЕКАТА:**

Капитални пројекти се деле у четири категорије **према** њиховим **процењеним трошковима од стране овлашћеног предлагача**, (при чему трошкове капиталног пројекта **процењује предлагач идеје капиталног пројекта**, односно овлашћени предлагач):

1)капитални пројекти **врло мале вредности** су пројекти чији су процењени трошкови **испод 100.000 евра у динарској противвредности;**

2)капитални пројекти **мале вредности** су пројекти чији су процењени трошкови **између 100.001 и 500.000 евра у динарској противвредности;**

3)капитални пројекти **средње вредности** су пројекти чији су процењени трошкови **између 500.001 и 5.000.000 евра у динарској противвредности;**

4)капитални пројекти **велике вредности** су пројекти чији су процењени трошкови **изнад 5.000.001 евра у динарској противвредности.**

Динарска противвредност износа из става 2. овог члана одређује се **по званичном средњем курсу Народне банке Србије на дан процене трошкова капиталног пројекта** од стране овлашћеног предлагача.

 Капитални пројекат се не може делити на више пројеката како би се разврстао у нижу категорију капиталног пројекта и тиме избегла израда документације захтеване за ту категорију.

 На капиталне пројекте ***врло мале вредности*** не примењују се одредбе ове Уредбе, али се планирање расхода за те пројекте врши у складу са упутством за припрему буџета Републике Србије, односно упутством за израду Одлуке о буџету локалне власти.

**ОЦЕНА КАПИТАЛНИХ ПРОЈЕКАТА**

Директни буџетски корисник – овлашћени предлагач врши анализу, оцену и селекцију предлога идеја капиталних пројеката из своје надлежности, а приликом селекције (одабира) предлога идеја овлашћени предлагач дужан је да се првенствено руководи релевантношћу капиталног пројекта за остваривање стратешких циљева садржаних у важећим планским документима донетим на републичком и локалном нивоу, као и утицајем капиталног пројекта на социјални, економски, регионални и еколошки одрживи развој. Селектоване предлоге идеја капиталних пројеката мале вредности овлашћени предлагач може директно кандидовати за инвестициону фазу, а предлоге идеја за капиталне пројекте средње и велике вредности кандидује за даљу разраду.

 Оцењивање капиталних пројеката у прединвестиционој фази врши овлашћени предлагач **кроз квалитативну и квантитативну анализу и вредновање:**

1) предвиђених **циљева** капиталног пројекта;

2) предложених **варијанти** (опција) и **резултата** извршене анализе могућих **ефеката** сваке од опција;

3**) трошкова и користи** за сваку од варијанти (опција);

4) потенцијалних **ризика;**

5) изабране оптималне варијанте (опције).

 Приликом оцењивања и селекције капиталних пројеката примењују се следећи **критеријуми:**

1) релевантност пројекта за остваривање стратешких циљева из надлежности овлашћеног предлагача;

2) одос трошкова и користи пројекта (укључујући нето садашњу вредност, интерну стопу рентабилности, период повраћаја улагања, коефицијент трошкова и користи и др.);

3) потенцијалних ризика за реализацију пројекта;

4) ефекат пројекта на друштвени, економски, регионални и еколошки одрживи развој.

 **Ближи услови, начин и критеријуми и мерила за оцењивање и селекцију још увек нису прописани, те до доношења овог акта, овлашћени предлагачи капиталних пројеката врше оцену и селекцију на бази критеријума и мерила који сами утврђују.**

**МЕТОДОЛОГИЈА-ПОСТУПАК И РОКОВИ ЗА ПРЕДЛАГАЊЕ КАПИТАЛНИХ ПРОЈЕКАТА РАДИ УКЉУЧИВАЊА У ПЛАН ЈАВНИХ ИНВЕСТИЦИЈА И БУЏЕТ ОПШТИНЕ ЋИЋЕВАЦ**

У складу са одредбама Уредбе, након спроведеног оцењивања и селекције, овлашћени предлагачи-директни буџетски корисници, достављају **Одсеку за финансије Општинске управе Ћићевац** предлоге капиталних пројеката који ће бити укључени у средњорочне приоритете јавних инвестиција односно план јавних инвестиција Општине Ћићевац за период 2019-2021. године, односно за 2019. годину и наредне две буџетске године, укључујући потребна средства до завршетка реализације предметне инвестиције.

**А) За потребе разматрања предлога за финансирање капиталног пројекта чија је реализација у току,**Одсеку за финансије Општинске управе Ћићевац доставља се

* захтев за финансирање капиталног пројекта чија је реализација у току, прописаног од стране министра финансија Републике Србије – **Образац КР**, попуњен и оверен од стране овлашћеног предлагача и
* извештај о напретку реализације капиталног пројекта за предходне године – **Образац КН** са оквирним планом даље реализације капиталног пројекта који укључује преузете уговорне обавезе и оквирни план набавки.

Уколико за реализацију капиталног пројекта средње и велике вредности постоји прекорачење за више од 20% првобитно одобрених средстава за његову реализацију за наредну годину, са пројекцијама за наредне две фискалне године, односно до краја његове реализације, захтев за финансирање капиталног пројекта садржи посебно образложење узрока који су довели до прекорачења, као и предлог мера за њихово превазилажење.

**Б)** За потребе разматрања предлога за финансирање **новог капиталног пројекта** Одсеку за финансије Општинске управе Ћићевац доставља се

1) за капиталне пројекте **мале** вредности:

* захтев за финансирање новог капиталног пројекта прописаног од стране министра финансија Републике Србије – **Образац КФ**, попуњен и оверен од стране овлашћеног предлагача који укључује анализу планираних и потенцијалних ефеката пројекта и
* оквирни план реализације капиталног пројекта са оквирним планом јавних набавки;

2) за капиталне пројекте **средње** и **велике** вредности неопходно је доставити поред напред наведеног и

- студију изводљивости, односно студија оправданости, (уколико је студија изводљивости старија од пет година потребно је извршити проверу да ли су основе за доношење инвестиционе одлуке и даље актуелне, о чему потврду издаје лице које испуњава услове тражене за лице које је израдило студију. Уколико основе за доношење инвестиционе одлуке више нису актуелне, потребно је ажурирати постојећу студију изводљивости или израдити нову)

- позитивно мишљење експертске комисије о студији изводљивости, односно извештај ревизионе комисије којим се капитални пројекат прихвата,

**ПОСЕБНЕ НАПОМЕНЕ :**

 1.У случају када овлашћени предлагач доставља више захтева за финансирање капиталних пројеката, дужан је да те пројекте рангира по њиховом значају, тако што пројекти чија је реализација у току имају приоритет у односу на нове пројекте (у Образцу КФ и Образцу КР нижи редни број захтева означава виши приоритет)

 2.Имајући у виду да је потребно успоставити информациону базу капиталних пројеката, директни буџетски корисници **за капиталне пројекте мале, средње и велике вредности, без обзира да ли су то пројекти чија је реализација у току или нови пројекти, достављају и предлог идеје капиталног пројекта у Образцу КИ.**

3.Обрасци у прилогу упутства: КИ, КР и КФ, у форми, садржају и ознакама преузети су са сајта Министарства финансија обзиром да обрасци за предлагање идеје капиталног пројекта, захтев за финансирање капиталног пројекта и извештај о напретку реализације капиталног пројекта, у смислу Уредбе, представљају инвестициону документацију, а чији садржај ближе прописује министар финансија.

Овлашћени предлагачи – директни корисници буџетских средстава Општине Ћићевац, предлоге капиталних пројеката, у складу са овом инструкцијом, а ради разматрања и укључивања у план јавних инвестиција Општине Ћићевац за 2019. и наредне две фискалне године, достављају Одсеку за буџет, финансије, јавне набавке и комунално инспекцијске послове општине Ћићевац што хитније у штампаном формату овереном од стране одговорног лица овлашћеног предлагача, и на адресу електронске поште: racunovodstvocicevac@gmail.com

**III ОБЈАВЉИВАЊЕ, ПРИЛОЗИ И ДРУГЕ ИНФОРМАЦИЈЕ**

Упутство објавити на интернет страници Општине Ћићевац ([www.cicevac.rs](http://www.cicevac.rs))

 За додатне информације или објашњења око припреме предлога-захтева за финансирање капиталних пројеката контакт особа је Невенка Првановић,

**Преглед активности на изради плана јавних инвестиција са субјектима реализације, обавезном документацијом и роковима у појединим фазама циклуса**

|  |  |  |  |
| --- | --- | --- | --- |
| **Временски оквир** | **активности** | **документација** | **напомена** |
| Током целе године | Достављање предлога идеја капиталних пројеката предлагача овлашћеним предлагачима | Образац КИ | Предлагачи могу бити:индиректни корисници буџета,Јавна предузећа и остали корисници јавних средстава |
| Током целе године | Овлашћени предлагачи селектују и оцењују предлоге идеја лапиталних пројеката и уносе их у базу | Није ближе одређена | Полази се од циљева пројеката,трошкова и користи пројекта, ризика и ефеката на друштвени,економски, регионални и еколошки развој |
| до 15.марта текуће године | Овлашћени предлагач подноси Одсеку за финансије захтеве за финансирање КП који ће се укључити у ПЈИ | Захтев за финансирање (КФ односно КР и КН),оквирни план реализац. пројекта са оквирним планом јавних набавки | Код пројекта средње и велике вредности достављају се и студије изводљивости/оправд. и позитивно мишљење комисије о студијама |
| до 10.априла текуће године | Комисија за капиталне инвестиције врши рангирање капиталних пројеката | Није ближе одређен поступак и форма рангирања | Ово се односи само на пројекте средње и велике вредности који се укључују у план јавних инвестиција |
| до 15.јуна текуће године | Општинско веће усваја Нацрт плана јавних инвестиција-ПЈИ са свим обавезним прегледима | Није ближе одређена форма плана | ПЈИ мора садржати прегледе по секторима, рангиране према годинама, року, приоритетима, годишњим трошковима и предлозима за финансирање |
| 01.август до 01.септембар | Овлашћени предлагачи подносе Одсеку за финансије захтеве за финансирање КП који нису били у нацрту ПЈИ или су измењени у односу на ПЈИ | Захтев за финансирање (КФ односно КР и КН), оквирни план реализац.пројекта са оквирним планом јавних набавки | У циљу израде ревидираног Плана јавних инвестиција |
| 05.септембар до 20.септембар | Комисија за капиталне инвестиције врши преиспитивање капиталних пројеката у циљу коначног рангирања | Није ближе одређен поступак и форма преиспитивања | У овом стадијуму Комисија узима у обзир све информације о статусу пројеката средње и велике вредности и буџетским ограничењима |
| до 01.октобра текуће године | Општинско веће доноси Ревидирани план јавних инвестиција | Није ближе одређена форма плана | Мора садржати исте прегледе као и нацрт Плана јавних инвестиција |
| Напомена:Овлашћени предлагач преко кога сви остали корисници буџета Општине Ћићевац кандидују своје пројекте за Општину Ћићевац је Одсек за буџет, финансије, јавне набавке и комунално инспекцијске послове Општинске управе Ћићевац. |

Саставни део ове инструкције су следећи обрасци:

* Образац КИ – Образац за предлагање идеје капиталног пројекта;
* Образац КР – Захтев за финансирање капиталног пројекта чија је реализација у току;
* Образац КН – Извештај о напредку реализације капиталног пројекта и
* Образац КФ – Захтев за финансирање новог капиталног пројекта.

Број:

Ћићевац,

 Шеф одсека